《雨中陪子瞻同颜复长官送梁焘学士舟行归汶上》
宋代·苏辙

客从南方来，信宿北方去。
手棹木兰舟，不顾长江雨。
江昏气阴黑，雨落无朝暮。
肃肃赴波涛，蒙蒙暗洲渚。
微凉入窗阖，斜吹湿蕉苎。
漂洒正纷纭，谈笑方容与。
不知江路长，但觉青山鹜。
客去浩难追，落日平西浦。
东游本无事，爱此山河古。
周旋樽俎欢，邂逅英豪聚。
兹游有遗趣，此乐死宜屡。
贱仕迫程期，迁延防谴怒。
秋风日已至，轻舸行当具。
阴森古城曲，苍莽交流处。
悬知别时念，将行重回顾。
非缘一寸禄，应作三年住。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。